روسیانین خاریجی ایشلر ناظیری سرگئی لاوروف آنکارادا تورکیه خاریجی ایشلر ناظیری مولود چاووش اوغلو ایله 10-جو سفیرلر کنفرانسی چرچیوه‌سینده گؤروشدو.
چاووش اوغلو و لاوروف گؤروش‌دن سونرا تشکیل اولونان بیرگه مطبوعات کنفرانسیندا سوال‌لاری جاوابلاندیردی‌لار.
لاوروف امریکانین تورکیه‌یه تحریم لری ایله علاقه‌دار وئریلن سوالا: "بیرطرف‌لی ایقتیصادی تحریم لر غیری -قانونی‌دیر. بیر سیرا اؤلکه دو‌لاردان ایمتینا ائتمه‌یه باشلایا‌جاق" دئدی.
روسیایا قارشی تحریم لردن ده بحث ائدن لاوروف: "بعضی غربلی طرف مقابیل لر دیپلماسی مدنیتینی ایتیریب‌لر" دئیه‌رک تورکیه‌نین روسیایا قارشی تطبیق اولونان تحریملره داخیل اولماماسینا دیر وئردیک‌لرینی قئید ائتدی.
لاوروف علاقه‌لرده ساغلام دوشونجه‌نین غالیب گلجگینه و اؤلکه‌لرین سیاسی غرضلردن تمیزلنمیش دیالوقا گئری دؤنه جگینه اومید ائتدیک‌لرینی وورغولادی.
روسیانین خاریجی ایشلر ناظیری اسد رژیمی‌نین سوریه-نین ادلیب شهرینده سیویل لره هوجوم‌لاری ایله باغلی وئریلن سوالا تورکیه و روسیانین ادلیب‌دکی گرگینلیگی آزالتما ایله باغلی راضیلاشما‌لارین حیاتا کئچمه‌سی اوچون دیالوقو داوام ائتدیردیک‌لرینی بیلدیردی.
